text: Nick blev fundet død ved indsejlingen til Århus Havn
  26 april 2017 kl. 14.40
  Nicks mor beder om fred efter fundet af sønnen, der har været savnet siden 29. januar. Moren indbyder til mindeoptog i Aarhus torsdag kl. 18.
  I dag, onsdag, meddelte Østjyllands Politi, at et ligsyn har fastslået, at det er 24-årige Nick Langkjær Hansen fra Horsens, som i går blev fundet drivende i Molsfærgens sejlrende ved indsejlingen til Århus Havn.
  Allerede før ligsynet var Nicks mor, Jeanette Wiese Johansen, sikker på, at det var hendes søn, der blev fundet.
  Hun skrev et brev til Horsens Folkeblad, hvor hun udtrykte sin evige kærlighed til sin søn og samtidigt bad offentligheden respektere hendes ønske om fred til at komme igennem sorgen og lære at leve med savnet. 
   Ingen har set Nick siden han tidligt om morgenen den 29. januar forsvandt efter en bytur i Århus.
  Se et klip her fra tirsdag eftermiddag, da han blev bragt i land i den nordlige del af Århus Havn.
  Onsdag aften har Nicks mor skrevet et indlæg på Facebook. Her indbydes venner og familie og andre til mindeoptog fra Mc Donalds på Store Torv til havnen i morgen aften.
  
  
  Dødfunden person identificeret som værende Nick Langkjær Hansen #politidk  https://t.co/mAk5SfYAWI
  
  